Аймгийн иргэдийн Төлөөлөгчдийн Хурлын

 Тэргүүлэгчдийн 2017 оны 07-р сарын 20-ны

өдрийн 80 дугаар тогтоолын нэгдүгээр хавсралт

**АЙМГИЙН ХОГ ХАЯГДЛЫГ МЕНЖМЕНТИЙГ САЙЖРУУЛАХ**

 **ХӨТӨЛБӨР, ТӨЛӨВЛӨГӨӨ**

**Нэг. Нийтлэг үндэслэл**

Улсын Их Хурлаас 2017 оны 05 дугаар сарын 12-ны өдөр баталсан “Хог хаягдлын тухай” хуулийн шинэчилсэн найруулга, Засгийн газрын 2014 оны 298 дугаар тогтоолоор батлагдсан “Хог хаягдлын менежментийг сайжруулах үндэсний хөтөлбөр”, “Хөгжлийн түүчээ-Төв аймаг-2024”аймгийн хөгжлийн хэтийн зорилт, “Аймгийн Засаг даргын 2016-2020 оны үйл ажиллаганы хөтөлбөр”зэрэг бодлогын баримт бичгүүд нь “Аймгийн хог хаягдлын менежментийг сайжруулах хөтөлбөр, төлөвлөгөө”-г боловсруулан батлаж, хэрэгжүүлэх нь үндэслэл болсон.

Улсын хэмжээнд төвлөрсөн цэгүүдэд жилд 2.1-2.4 сая тн хог хаягдал бий болж, эдгээрийн 90.9% нь ахуйн, 9.1% нь үйлдвэрийн хог хаягдал эзэлж байна. Зориулалтын бус 415 цэгт хуримтлагдсан 104.6 мянган тн хог хаягдлыг зөөж тээвэрлэн, 34.7 мянган га талбайг цэвэрлэх ажлыг зохион байгуулсан хэдий ч аюултай хог хаягдлыг устгах, хадгалах байгууламж байхгүйгээс ахуйн хог хаягдалтай хамт хогийн цэгт хаягдаж, зориулалтын бус газарт хадгалагдаж, зарим хэсэг нь хөрс усанд шууд хаягдаж байгаа нь хог хаягдлын асуудалд онцгой анхаарал хандуулах, бүх түвшинд хамтран ажиллах хэрэгцээг бий болгож байна.

Аймгийн хэмжээнд 2017 оны 5 дугаар сард шинэчилсэн судалгааны дүнгээр 60 хүртэл жилийн хугацаанд хуримтлагдсан 35 төвлөрсөн хогийн цэг 70.9 га талбайг хамарч, өдөр 232.5 тн хог хаягдлыг төвлөрсөн хогийн цэгт асгаж байгаагаас малын гаралтай хог 41 хувь, гялгар уут, хуванцар 17 хувь, шил 14 хувь, цаас 10.2 хувь, эмнэлгийн гаралтай хаягдал 1.5 хувь, хөдөө аж ахуйн гаралтай 10.4 хувь, уул уурхай, үйлвэрийн хаягдал 5.9 хувийг тус тус эзэлж байна.

Аймгийн хог хаягдлыг бууруулах ажлыг үе шаттайгаар зохион байгуулж, сумдын хогийн цэгүүдийг хашаажуулах, хог тээвэрлэх машиныг шинэчлэх, төвлөрсөн хогийн цэгийн эзлэх талбайн хэмжээг багасгах зэрэг тодорхой үр дүнд хүрсэн ажил зохион байгуулсан хэдий ч шинэчлэгдэн батлагдсан “Хог хаягдлын тухай”хуульд нийцүүлэн холбогдох журам, үйлчилгээний хураамж, үнэ тарифыг өөрчлөн тогтоох, хог хаягдлын менежментийг боловсронгуй болгох, эх үүсвэр дээр нь ангилж, боломжит арга технолгийг нэвтрүүлэн байгаль орчинд ээлтэй үйл ажиллагааг хэрэгжүүлэх, хог хаягдыг ангилах, боловсруулах, устгах үйлдвэрлэлийг бий болгох арга хэмжээг зохион байгуулах шаардлагатай байна.

Холбогдох хууль тогтоомж, дүрэм журам, хог хаягдлын талаар иргэдийн эрх үүргийг таниулан сурталчлах, мэдээллээр хангах ажлыг цаг үетэй нийцүүлэн тогтмол зохион байгуулж, иргэдийн экологийн, тэр дундаа хог хаягдлын талаарх боловсролыг дээшлүүлэх нь хог хаягдлыг бууруулахад чухал нөлөөтэй.

Баяндэлгэр, Баян-Өнжүүл, Жаргалант сумаас бусад сумдууд хог хаягдлын олон нийтийн байцаагч ажилуулахгүй байгаатай холбогдон хог хаягдлыг цуглуулан тээвэрлэх тогтсон хугацаагүй, төвлөрсөн хогийн цэгийн талбай тэлэх, хашаа алдагдах, төлбөр хураамжийг бүрэн төвлөрүүлэхгүй байх, нийтийн цэвэрлэгээг тогтмол хийхгүй байх зэрэг дутагдлууд түгээмэл гарч байна. Эдгээр зөрчил дутагдлыг засаж, хог хаягдлын тухай шинэ хууль, журамыг хэрэгжүүлэх, тэдгээрт нийцүүлэн үйл ажиллагаа явуулж, шинэ дэвшилтэт технологийг нэвтрүүлэн хог хаягдлыг бууруулах арга хэмжээг авч, хэрэгжүүлэх шаардлагатай байгаа тул аймгийн хог хаягдлыг менежментийг сайжруулах хөтөлбөр, төлөвлөгөөг боловсруулсан болно.

**Хоёр. Хөтөлбөрийн зорилго**

Олон нийтийн оролцоонд тулгуурлан, байгальд ээлтэй хандлага, зөв дадлыг төлөвлшүүлэх замаар хөрсний бохирдлыг бууруулан, хог хаягдлын зохистой менежментийг хэрэгжүүлж, хамгийн боломжит арга технологи, байгальд ээлтэй практик (БАТ/БЭП)-ийг нэвтрүүлэн, хүн амыг эрүүл орчинд амьдрах нөхцөлийг бүрдүүлсэн жишиг аймаг болно.

**Гурав. Хөтөлбөрийн зорилтууд**

* 1. Хог хаягдлыг бууруулах, түүнтэй холбогдсон үйл ажиллагааг зохицуулахад чиглэгдсэн журмуудыг боловсруулан батлуулж, олон нийтэд сурталчилан, мөрдлөг болгон хэвшүүлэх
	2. Хөрсний бохирдлыг бууруулах, хүн амын эрүүл аюулгүй орчинд амьдрах нөхцөлийг бүрдүүлэхэд олон нийтийн оролцоог хангах
	3. Хог хаягдлын үйлчилгээний чанар, хүртээмжийг дээшлүүлж, иргэдийн ая тухтай амьдрах нөхцөлийг бүрдүүлэх
	4. Аюултай хог хаягдлын хяналтгүй тархалтыг хумих арга хэмжээг авах
	5. Хог хаягдлыг байгаль орчинд ээлтэй хамгийн боломжих арга технилогийг нэвтрүүлэн аж үйлдвэрийн парк байгуулах төсөл боловсруулан, хэрэгжүүлэх

**Дөрөв. Хэрэгжүүлэх хугацаа, үе шат**

Хөтөлбөрийг дараах хугацаанд хэрэгжүүлнэ.

**I үе шат (2017-2020он)**

Хог хаягдлын тухай хууль тогтоомжийг сурталчлах, холбогдох дүрэм, журмыг боловсруулан мөрдөж хэвшүүлэх, хог хаягдлыг бууруулах үйл ажиллагаанд иргэдийн оролцоог нэмэгдүүлэх, зөв дадал хэвшлийг төлөвшүүлэх, хог хаягдлын үйлдвэрлэлийн орчинг бий болгоход чиглэсэн үйл ажиллагааг хэрэгжүүлнэ.

**II үе шат (2021-2024 он)**

Ногоон хэрэглээний соёлыг төлөвшүүлэх, хог хаягдал, бохирын цооногоос үүдэлтэй хөрсний доройтлыг нөхөн сэргээх тогтолцоог бий болгож, эрүүл цэвэр орчинг бүрдүүлнэ.

**Тав. Хөтөлбөрийн санхүүжилт**

* 1. Улс, Орон нутгийн төсөв
	2. Олон улсын байгууллагын төсөл, хөтөлбөрийн хөрөнгө
	3. Хог хаягдлын үйлчилгээний хураамжийн орлого
	4. Төрийн бус байгууллага, аж ахуйн нэгж болон иргэдийн хандив тусламж
	5. Бусад эх үүсвэрээс санхүүжүүлнэ.

**Зургаа. Хэрэгжүүлэх үйл ажиллагааны төлөвлөгөө**

|  |  |  |  |  |  |  |  |
| --- | --- | --- | --- | --- | --- | --- | --- |
| **№** | **Зорилт** | **Арга хэмжээ** | **Суурь түвшин** | **Хөрөнгийн эх үүсвэр саятөг** | **Шалгуур үзүүлэлт** | **Хүрэх түвшин, үр дүн** | **Хэрэгжүүлэх байгуулага** |
| **2017 он** | **2018 он** | **2019 он** | **2020 он** |
| Зорилго: Хог хаягдлыг бууруулахад олон нийтийн оролцоонд тулгуурлан, хамгийн боломжит арга технологи, байгальд ээлтэй практик (БАТ/БЭП)-ийг нэвтрүүлсэн, жишиг аймаг болно. |
|  | Хог хаягдлыг бууруулах, түүнийг зохицуулахад чиглэгдсэн журмуудыг хэрэгжүүлэх, хуулиар олгогдсон эрх, үүргийн дагуу зарим журмыг боловсруулан батлуулж, хэрэгжилтийг ханган ажиллана. | 1. Энгийн хог хаягдлыг цэвэрлэх, ангилах, цуглуулах, тээвэрлэх, хадгалах, дахин боловсруулах, сэргээн ашиглах, устгах, булшлах журмыг шинэчлэн боловсруулж, батлан хэрэгжилтийг ханган ажиллана.
 | Аймгийн ИТХТ-ийн 2015 оны 16 дугаар тогтоол | - | Аймгийн ИТХТэргүүлэгчдээр батлуулан мөрдсөн байна. | 100% | 100% | 100% | 100% | БОАЖГ, Сумдын ЗДТГ |
| 1. “Тээврийн хэрэгслийн болон барилгын хог хаягдлыг цэвэрлэх, цуглуулах, ангилах, тээвэрлэх, дахин боловсруулах, сэргээн ашиглах, устгах, булшлах”, “Батлан хамгаалахын харьяа нэгж, байгууллагад үүссэн болон цэргийн зориулалтаар ашиглаж байсан газарт үлдсэн галт зэвсэг, сум, галт хэрэглэл, тэсэрч дэлбэрэх болон химийн хорт бодис, тэдгээрийн үлдэгдлийг цуглуулах, тээвэрлэх, дахин боловсруулах, сэргээн ашиглах, устгах”, “Уул уурхайн олборлолт, боловсруулалтаас үүсэх хог хаягдлыг ангилах, цуглуулах, тээвэрлэх, дахин боловсруулах, сэргээн ашиглах, устгах” журмуудыг хэрэгжүүлж, шаардлагатай арга хэмжээ авч ажиллана.
 | - | - | Журмын хэрэгжилтээр | Журмын хэрэгжилт хангагдана. | Аймгийн ЗДТГ,Цэргийн штаб,БОАЖГ, ОБГ, ГХБХБГ  |
| 1. “Энгийн хог хаягдлын төвлөрсөн цэгийн болон хог хаягдлыг сэргээн ашиглах, устгах, булшлах үйл ажиллагаа эрхлэх зөвшөөрөл олгох журмыг батлан, хэрэгжүүлэх арга хэмжээ авч ажиллана.
 | - | - | Журмын хэрэгжилтээр | Журмын хэрэгжилт хангагдана. | ХОХБТХ,БОАЖГ, Сумдын ЗДТГ |
| 1. Нийтийн эдэлбэр газрын хог хаягдлыг цэвэрлэх болон энгийн хог хаягдлыг булшлах зардлын нэгж тарифыг батлуулж, мөрдөж ажиллана.
 | - | - | Журмын хэрэгжилтээр | Хог хаягдлыг орлогын хэмжээ нэмэгдэж, үйлчилгээний чанар, хүртээмж сайжирсан байна. | БОАЖГ,СТСХ, Сумдын ЗДТГ |
| 1. Хог хаягдлын үйлчилгээний хураамжийг нэг иргэнээр тооцон шинэчлэн тогтоож, эрчим хүч, хэрэглээний ус, орон сууц нийтийн аж ахуйн төлбөртэй хамтатган төлбөр, хураамжийг бүрэн төвлөрүүлнэ.
 | - | - | Тогтоолын хэрэгжилтийн үр дүнгээр |
| 1. Батлагдсан журмын дагуу хог хаягдлын тухай хууль тогтоомжийн биелэлтэнд хяналт тавих хог хаягдлын олон нийтийн байцаагч ажиллуулах, тэдэнд олгох урамшууллыг жил бүрийн төсөвт тусгаж, батлуулах ажлыг сумын Засаг даргаар гүйцэтгүүлж, хэрэгжилтэнд хяналт тавьж ажиллана.
 | 7 | - | Олон нийтийн байцаагтай сум | Сумдад чиглэл өгч, орон тоо төсвийг батлуулна. | 27 | Урамшуулал олгосон байдлаар | БОАЖГ, Сумдын ЗДТГ |
|  |  | 1. Хог хаягдлыг ангилах, цуглуулах, тээвэрлэх, хадгалах, дахин ашиглах, дахин боловсруулах, сэргээн ашиглах, устгах, булшлах, экспортлох үйл ажиллагаа эрхэлдэг болон байгаль орчинд ээлтэй хаягдалгүй технологи нэвтрүүлсэн иргэн, байгууллага аж ахуйн нэгжийг урамшуулах журмыг батлуулан мөрдүүлж ажиллана.
 | - | - | Аймгийн ИТХТэргүүлэгчдээр батлуулан мөрдсөн байна. | Бүрэн хэрэгжүүлсэн байна. | БОАЖГ, Сумдын ЗДТГ |
| 1. Батлагдсан аргачлалын дагуу энгийн хог хаягдлыг цуглуулж, тээвэрлэх зардлын нэгж тарифыг батлан, мөрдөж ажиллана.
 | - | - | Журам батлагдсан сумдын тоогоор | - | 15 | 20 | 27 | Сумдын ЗДТГ |
| 1. Иргэд олон нийт, хүүхэд залуучуудын хог хаягдлын талаархи албан болон албан бус боловсрол олгох, боловсролыг дээшлүүлэх ажлыг төрийн болон төрийн бус байгууллага, мэргэжлийн сургалт, судалгааны төвөөр дамжуулан хэрэгжүүлж, мэдээлэл гарын авлагаар тогтмол хангаж, байгальд ээлтэй хандлага, зөв дадлыг бий болгож, энэ талаар сумдын Засаг дарга, Тамгын газрын үүрэг хариуцлагыг дээшлүүлж ажиллана.
 | 8053 | ОНТ төсөл, хөтөлбөр12.0  | Сургалтанд хамрагдсан иргэдийн тоогоор  | 8100 | 8500 | 9000 | 10000 | БОАЖГ, Сумдын ЗДТГ |
| 1. Албан байгууллага нийтийн эзэмшлийн талбайд шаардлага хангасан, нэг загварын хогийн сав байрлуулах ажлыг зохион байгуулна.
 | 96 | ОНТ50.0 | Хогийн савны тоогоор | 120 | 140 | 160 | 200 | Сумдын ЗДТГ |
| 2 | Байгальд ээлтэй хандлага, зөв дадлыг төлөвлшүүлэх замаар хөрсний бохирдлыг бууруулах, хүн амын эрүүл аюулгүй орчинд амьдрах нөхцөлийг бүрдүүлэхэд олон нийтийн оролцоог ханган ажиллана.  | 1. Гэр хорооллын болон орон сууцны айл өрхийн хог хаягдлыг эх үүсвэр дээр нь ангилан ялгах хогийн сав байрлуулах туршилтыг хийж, үр дүнг тооцон, хэрэгжүүлэх арга хэмжээг авч ажиллана.
 | 2 | ОНТ, Төсөл хөтөлбөр100.0  | Гэр хорооллын өрх | 100 | 200 | 300 | 500 | БОАЖГ, БСУГ Сумдын ЗДТГ, |
| 1. Хог хаягдлын төвлөрсөн цэгийн байршил, хүн амын тоо, хогны бүтэц хэмжээнээс хамааруулан хог хаягдлын төвлөрсөн цэгийг тохижуулах нэг загварын жишиг зураг төсөл боловсруулан баталж, жишиг сумаас эхлэн хэрэгжүүлэн, сумдын хогийн цэгийг бүрэн хашаажуулна.
 | 3 | ОНТ, Төсөл хөтөлбөр30.0  | Зуунмод сумын орон сууц  | - | 1 | 2 | 3 | Сумдын ЗДТГ, ААНБ |
| 1. Зуунмод сумын төвлөрсөн хогийн цэгийг багасгах, хашаажуулах, хог хаягдлын хэмжээг тогтоох хяналтын “Пүү”, камержуулах зэргээр тохижуулах ажлыг зохион байгуулна.
 | - | ОНТ135.0  | Хэрэгжүүлсэн сумд | 3 | 13 | 20 | 27 | БОАЖГ, Сумдын ЗДТГ |
| 27.7 | ОНТ, Төсөл, хөтөлбөр494.955.0 | Хогийн цэгийн тохижилтоор  | 20 | Бүрэн хашаажуулна. | Хяналтын камартай болно. | Тээврийн хяналтын “Пүү” –тэй болно. | БОАЖГ, Зуунмод сумын ЗДТГ, ХТГ |
| 1. Сар бүрийн эхний долоо хоногийн бямба гарагт бүх нийтийн их цэвэрлэгээг зохион байгуулж, оролцоогүй аж ахуйн нэгж байгууллага, иргэн холбогдох хуулийн хүрээнд хариуцлага тооцох, бүх нийтийн их цэвэрлэгээ, сургалт, сурталчилгаа зохион байгуулах үйл ажиллагаанд зарцуулагдах зардлыг аймаг, сумын төсөвт тусгаж зориулалтын дагуу зарцуулж хэвшинэ.
 | 13700 | ОНТ25.0 | Нийтийн цэвэрлэгээнд хамрагдсан иргэн | 13000 | 13500 | 14000 | 15000 | БОАЖГ, ХТГ, Сумдын ЗДТГ |
| 1. Гэр хорооллын бохирын цооног, задгай ОО-ын стандарт MNS 5924:2015-ийг хангуулах ажлыг сум орон нутагтай хамтран зохион байгуулан, аж ахуйн нэгж байгууллагуудын бие засах газар, бохирын цооногт үзлэг хийж, стандартын шаардлагагад нийцүүлэн шинэчлэх ажлыг хийж, шаардагдах зардлыг тухайн аж ахуйн нэгжийн болон байгууллагын төсвийн хөрөнгөөр санхүүжүүлэх асуудлыг холбогдох хууль тогтоомжийн хүрээнд шийдвэрлэж, хяналт тавьж ажиллана.
 | - | ОНТ,Төсөл хөтөлбөр | Хөрсний бохирдол багасаж стандарт хангасан 00-той болох ажил хийгдэснээр  | Стандартыг сурталчлах, мэдээллээр хангах ажлыг зохион байгуулна. | Хүхэн жорлонг цөөрүүлэх, стандарт хангуулах ажлыг зохион байгуулна. | БОАЖГ, СХЗХ, МХГ, Сумдын ЗДТГ |
| 1. Гэр хорооллын болон зуслангийн айл өрх, аялал жуулчлалын баазад био жорлон нэвтрүүлэх ажлыг үе шаттайгаар хэрэгжүүлнэ.
 | - | Төсөл, хөтөлбөр  | Өмнөх оноос ахисан үзүүлэлтээр  | 3000 | 5000-аас дээш | ХОХБТХ, Сумдын ЗДТГ |
| 1. Сум бүрт хог хаягдлыг бууруулах, эдийн засгийн эргэлтэнд оруулах санал санаачлага гаргах, зохион байгуулах үүрэг бүхий орон тооны бус иргэдийн бүлэг 2-оос доошгүйг байгуулж ажиллуулан үйл ажиллагааг нь хэвшил болгоно.
 | - | - | Бүлгүүдийнн үйл ажиллагаагаар  | Сум бүр хог хаягдлыг бууруүлах бүлэгтэй болно | Сумдын бүлгүүдийн үйл ажиллагаар | Сумдын ЗДТГ, иргэдийн бүлэг, нөхөрлөл |
| 3 | Сумдын хог хаягдлыг цуглуулан тээвэрлэх машиныг шинэчлэн, цуглуулан тээвэрлэх, дахин боловсруулах, устгах үйл ажиллагааг хувийн хэвшлийн оролцоотой, хамтын ажиллагааны хүрээнд зохион байгуулах асуудлыг судлах, хяналт тавьж ажиллана. | 1. Сумдын хог хаягдлыг цуглуулан тээвэрлэх машиныг шинэчлэх ажлыг үе шаттайгаар зохион байгуулна.
 | 5 | ОНХСан, ОНТ 900,0 сая | Хог тээвэрлэх машиныг шинэчилсэн сумдын тоогоор | 1 | 6 | 11 | 22 | ХОХБТХ, БОАЖГ, ОНӨГ |
| 1. Төвлөрсөн хогийн цэгийн үйл ажиллагааг менежментийн гэрээгээр хувийн хэвшлийн байгууллагаар гүйцэтгүүлэхийг судалж, хэрэгжүүлж эхлэнэ.
 | - | - | Гэрээгээр гүйцэтгүүлсэн сумдын тоогоор  | - | 1 | 3 | 5 | БОАЖГ, Сумдын ЗДТГ, ААНБ |
| 1. Тусгай хамгаалалттай газар нутаг, түүний орчны бүс дэх аялал жуулчлалын үйлдвэрлэгчид хоорондоо нөхөрлөлийн холбоо үүсгэн ойр орчмын болон овоо, гуу жалган үүссэн хог хаягдлыг цэвэрлэх, асуудлыг бүлгээр шийдвэрлэдэг байх менежментийг хэрэгжүүлж, хяналт тавьж ажиллана.
 | - | ААНБ-ын хөрөнгөөр  | Нөхөрлөлийн үйл ажиллагаагаар  | ТХГН орчны бүсийн хамтын нөхөрлөлийн үйл ажиллагааг овоо гуу жалга орчмын хог хаягдал буурсан байна. | БОАЖГ, МХГ, СХЗХ, Сумдын ЗДТГ, ААНБ |
| 1. Батлагдсан удирдамжийн дагуу хог хаягдлын тухай хууль тогтоомж, журмын хэрэгжилтэнд хяналт шалгалт, зөвлөн туслах ажлыг зохион байгуулна.
 | Жилд 2 удаа | ОНТ 4.8 | Хяналт шалгалтын давтамжаар  | 2 | 2 | 2 | 2 | БОАЖГ, МХГ, СХЗХ |
| 1. Энгийн хог хаягдлыг цэвэрлэх, цуглуулах, тээвэрлэх үйл ажиллагаа эрхлэх аж ахуйн нэгж, байгууллагыг Төрийн болон орон нутгийн өмчийн хөрөнгөөр бараа, ажил, үйлчилгээ худалдан авах тухай хуулийн дагуу сонгон шалгаруулж, гэрээ байгуулах ажлыг сумын Засаг даргаар гүйцэтгүүлж хяналт тавьж ажиллана.
 | - | - | - | Үйл ажиллагааны хэрэгжилтээр  | БОАЖГ, ОНӨГ, Сумдын ЗДТГ |
|  | 1. Сум суурин газрын хог хаягдал цуглуулах, тээвэрлэх чиглэл, хуваарийг энгийн хог хаягдлыг цэвэрлэх, цуглуулах, тээвэрлэх, үйл ажиллагаа эрхлэхээр сумын Засаг даргатай гэрээ байгуулан иргэн, аж ахуйн нэгж байгууллагаар тогтоолгож, сумын Засаг даргаар батлуулж мөрдүүлнэ.
 | Зуунмод | - | Сум бүр маршрут гарган мөрдөж хэвшинэ. | Үйл ажиллагааны хэрэгжилтээр | Сумдын ЗДТГ |
| 1. Хог хаягдлын тухай хууль тогтоомж зөрчсөн тухай мэдээлэл өгсөн иргэнд уг мэдээлэл нь батлагдсан тохиолдолд зөрчил гаргагчид ногдуулсан тургуулийн 15 хувиар тооцож мөнгөн урамшуулал олгох асуудлыг сумын Засаг дарга нар гүйцэтгэнэ.
 | - | - | Зөрчлийн хэмжээгээр | Хог хаягдлыг ил задгай асгах, зөрчил үүсэх багасана.  | Сумдын ЗДТГ |
| 4 | Аюултай хог хаягдлыг устгах, түр хадгалах,зориулалтынхбайгууламжийн зураг төсвийг хийж, аюултай хог хаягдлын хяналтгүй тархалтыг хумих арга хэмжээг авч ажиллана. | 1. Эмнэлгийн аюултай хог хаягдлыг халдваргүйжүүлэх, саармагжуулан түр хадгалах, усгах зориулалтын талбай, байгууламжийн хүчин чадлыг нэмэгдүүлэн, бүрэн ашиглаж хэвшинэ.
 | Стандарт бус | ОНТ,Төсөл хөтөлбөр | Тусгай зориулалтын байгууламж | Сум бүрт эмнэлэгийн болон аюултай хог хаягдал усгах тусгай зориулалтын цэг бий болсон байна. | Хэвийн үйл ажиллагаатай болно. | БОАЖГ, МХГ, Сумдын ЗДТГ |
| 1. Аюултай хог хаягдлыг тооллого хийнэ.
 | 2013 онд УЗОБ-ын тооллого хийгдсэн | Төсөл хөтөлбөр  | Хамрах хүрээ  | - | 27 сум  | - | - | БОАЖГ, МХГ, ЭМГ, Сумдын ЗДТГ |
| 1. Ашиглагдахгүй болсон зай хураагуур, хаягдал аккумлятор, хаягдал дугай, өдрийн гэрэл, машины тос тосолгооны хаягдал зэрэг аюултай хог хаягдлыг бүртгэлжүүлэн, тусгайлан цуглуулах, байнгын болон түр цэгийг тогтоож, мөрдөж ажиллана.
 | - | Орон нутгийн төсөв/2.9 дэх заалтын хүрээнд/ | Үйл ажиллагааны үр дүнгээр | Мэдээлэл, сурталчилгааг зохион байгуулна. | Аюултай хог хаядлын тооллого, бүртгэл хийгдэнэ | Тусгай зориулалтын байгууламжтай болно. | БОАЖГ, Сумдын ЗДТГ |
| 1. Засгийн газраас батлагдсан “Аюултай хог хаягдлыг түр хадгалах, цуглуулах, тээвэрлэх, дахин боловсруулах, устгах болон бүртгэх, тайлагнах журам”-ыг хэрэгжүүлэх шаардлагатай арга хэмжээг тухай бүр авч, аюултай хог хаядал үүсгэгчийг аюултай хог хаягдал хариуцсан ажилтантай болгох асуудлыг ээлж дараатайгаар шийдвэрлэнэ.
 | - | - | Журмын хэрэжилт хангагдана. | Үйл ажиллагааны хэрэгжилтээр  | Сумдын ЗДТГ, ААНБ |
| 1. Сум бүрт хоёрдогч түүхий эд, дахин боловсруулах боломжтой хог хаягдлыг авах цэг бий болгоно.
 | 5 | ОНТ54.0 | Хоёрдогч түүхий эд авах цэг  | 7 | 13 | 20 | 27 | Сумдын ЗДТГ |
| 1. Хог хаягдлыг ангилан, дахин боловсруулах үйлдвэр байгуулна.
 | 1 | ОНХО 1.500.0 сая | Дахивар бүтээгдэхүүний хэмжээгээр  | Зураг төсвийг хийлгэн, газрын асуудлыг шийдвэрлэсэн байна.  | Барилгын ажил, боловсруулах үйл ажиллагаг эхлүүлсэн байна. | 10 | 15 | Аймгийн ЗДТГ, ГХБХБГ, БОАЖГ, Зарим сумдын ЗДТГ |
| 65 | Хог хаягдлын менежментийг сайжруулах, хаягдлыг устгах, дахин боловсруулах, байгаль орчинд ээлтэй хамгийн боломжих арга технилогийг нэвтрүүлэх төсөл боловсруулж, хэрэгжүүлэн ажиллана.  | 1. Хог хаягдлыг багасгах, боловсруулах үйлдвэр, ландфилл байгуулах чиглэлээр төсөл боловсруулан олон улсын байгууллагад хандан, хамтын ажиллагаа, санал санаачлагыг дэмжин ажиллана.
 | - | Төсөл хөтөлбөрийн санхүүжилтээр  | Төслийн тоогоор | 1 | 1 | 1 | 1 | БОАЖГ, Сумдын ЗДТГ |
| 1. “Аймаг, сумдын төвлөрсөн хогийн цэгт хог булшлах үйл ажиллагааг шүүрэл нэвчихээс хамгаалсан доторлогоотой, стандартын шаардлага хангасан ландфиллыг хууль тогтоомжийн дагуу байгуулсан ажилд тавих хяналт тавих ажлыг сайжруулна.
 | - | ОНТ | Хяналт шалгалт хийх сум | 10 | 10 | 10 | 10 | МХГ |
| 1. Батлагдсан журмын дагуу хог хаягдлын тайланг байгаль орчны асуудал эрхэлсэн төрийн захиргааны төв байгууллагад тогтоосон хугацаанд хүргүүлэх ажлыг хэвшил болгоно.
 | Жил бүр хагас, бүтэн жилээр  | - | Тайлан хүргүүлэх давтамж | 2 | 2 | 2 | 2 | ХОХБТХ, БОАЖГ, ГХБХБГ, Зуунмод сумын ЗДТГ |
| 1. Аймаг, сумын хог хаягдлын мэдээллийн дэд санг үүсгэж, батлагдсан маягтын дагуу иргэн аж ахуйн нэгж байгууллагууд, сумдаас хог хаягдлын мэдээг тогтоогдсон хугацаанд нь авч сангийн мэдээллийг баяжуулан, дүн шинжилгээ хийж, энэ асуудлаар шийдвэр гаргах, ажил зохион байгуулаж, гарын авлага хэвлүүлнэ.
 | - | ОНТ 10.0 | Мэдээллийн сангийн баяжилтаар | Үйл ажиллагааны хэрэгжилтээр | БОАЖГ, Сумдын ЗДТГ |
|  | 1. Аж ахуйн нэгж байгууллага бүрийг үйл ажиллагаанаас үүсэх хог хаягдлыг ангилан ялгах, хог хаягдал цуглуулах, тээвэрлэх, дахин боловсруулах, сэргээн ашиглах, шатаах, устгах эрх бүхий байгууллагад шилжүүлэх, эдгээр үйл ажиллагаатай холбоотой гэрээ байгуулах, гэрээний хэрэгжилтэнд хяналт тавих, байгууллагын дотоод болон гадна орчны асуудал хариуцсан үүрэг бүхий ажилтантай болгох ажлыг зохион байгуулж, хэрэгжүүлнэ.
 | - | - | Хууль тогтоомжийн хэрэгжилт хангагдана. | Үйл ажиллагааны хэрэгжилтээр  | Сумдын ЗДТГ, ААНБ |
|  |  | 1. Хог хаягдлын тухай хууль тогтоомжийг сурталчилах, хэрэгжилтийн байдалд хяналт тавих талаар аймгийн мэргэжлийн хяналтын байгууллага, сум багийн Засаг дарга, цагдаа, хог хаягдлын олон нийтийн байцаагч, аж ахуйн нэгж, байгууллагын захирал, дарга зэрэг холбогдох хүмүүсийн үүрэг хариуцлагыг өндөржүүлж ажиллаж, “Хог хаягдлын тухай хууль” тогтоомжийг зөрчсөн тохиолдолд тухай бүрд нь зохих хариуцлагыг хүлээлгэж хэвшүүлнэ.
 | - | ОНТ | хяналт шалгалтын давтамж, үр дүнгээр | 1 | 1 | 1 | 1 | БОАЖГ, МХГ, ЦГ, Татварын хэлтэс, Сумдын ЗДТГ |

**Долоо. Хог хаягдлын менежментийг сайжруулах хөтөлбөрийн үр дүн**

|  |  |  |  |
| --- | --- | --- | --- |
| **д/д** | **Зорилт** | **Арга хэмжээний тоо** | **Гарах үр дүн** |
| Зорилго: Хог хаягдлыг бууруулахад олон нийтийн оролцоонд тулгуурлан, хамгийн боломжит арга технологи, байгальд ээлтэй практик (БАТ/БЭП)-ийг нэвтрүүлсэн, жишиг аймаг болно. |
|  | Хог хаягдлыг бууруулах, түүнийг зохицуулахад чиглэгдсэн журмуудыг хэрэгжүүлэх, хуулиар олгогдсон эрх, үүргийн дагуу зарим журмыг боловсруулан батлуулж, хэрэгжилтийг ханган ажиллана.  | 10 | Хог хаягдлын тухай шинэчилсэн хуулийн хүрээнд боловсруулах журам, хог хаягдлын үйлчилгээний үнэ тарифыг шинэчлэн тогтоож, мөрдөн ажиллана.  |
|  | Байгальд ээлтэй хандлага, зөв дадлыг төлөвлшүүлэх замаар хөрсний бохирдлыг бууруулах, хүн амын эрүүл аюулгүй орчинд амьдрах нөхцөлийг бүрдүүлэхэд олон нийтийн оролцоог ханган ажиллана. | 9 | Олон нийтийн экологийн боловсролыг дээшлүүлэх зорилгоор 10000 иргэнийг сургалт, мэдээллээр ханган, нийтийн эзэмшлийн талбайн хогийн савыг нэмэгдүүлснээр орчны ариун цэвэр сайжирч, хог хаягдлыг ангилан ялгах, эдийн засгийн эргэлтэнд оруулах хандлага төлөвшсөн байна. 27 суманд олон нийтийн байцаагч ажиллуулсанаар ариутгал, их цэвэрлэгээг тогтмол зохион байгуулан, бүх сумдууд хогийн төвлөрсөн цэг хашаажуулж, хяналтанд авсан байна.  |
|  | Сумдын хог хаягдлыг цуглуулан тээвэрлэх машиныг шинэчлэн, цуглуулан тээвэрлэх, дахин боловсруулах, устгах үйл ажиллагааг хувийн хэвшлийн оролцоотой, хамтын ажиллагааны хүрээнд зохион байгуулах асуудлыг судлах, хяналт тавьж ажиллана. | 5 | Сумдын хог тээвэрлэх машин болон дарж булах техникийг бүрэн шийдвэрлэж, хог хаягдлыг үйлчилгээ, зохион байгууллалтыг хувийн хэвшлийн түншлэлийн хүрээнд зохион байгуулах туршилтын ажлыг эхлүүлж, тодорхой үр дүнд хүрсэн байна.  |
|  | Аюултай хог хаягдлыг устгах, түр хадгалах, зориулалтын байгууламжийн зураг төсвийг хийж, аюултай хог хаягдлын хяналтгүй тархалтыг хумих арга хэмжээг авч ажиллана. | 6 | Аюултай хог хаягдлыг ахуйн энгийн хог хаягдлаас ялган таних, аюултай хог хаягдлыг устгах тусгай зориулалтын байгууламжийг бий болгох механизмыг бүрдүүлэн, байгаль орчны бохирдлыг бууруулж, иргэдийн амьдрах аюулгүй орчныг бүрдүүлнэ.  |
|  | Хог хаягдлын менежментийг сайжруулах, хаягдлыг устгах, дахин боловсруулах, байгаль орчинд ээлтэй хамгийн боломжих арга технологийг нэвтрүүлэх төсөл боловсруулж, хэрэгжүүлэн ажиллана. | 6 | Олон улсын байгууллага, төсөл хөтөлбөрийн хүрээнд хог хаягдлыг дахин боловсруулах, устгах аж үйлдвэрийн цогцолбор бий болсон байна.Сум бүр хоёрдогч түүхий эд авах цэгийг нэмэгдүүлсэн байна.  |
|  | 36 | **Хог хаягдлын асуудлаа шийдвэрлэсэн жишиг аймаг болсон байна.** |

 **---------------00000-------------------**